Vispārējās tiesas (pirmā palāta) 2013. gada 12. aprīļa spriedums – Du Pont de Nemours (France) u.c./Komisija
(lieta T‑31/07)
Augu aizsardzības līdzekļi – Aktīvā viela flusilazols – Iekļaušana Direktīvas 91/414/EEK I pielikumā – Prasība atcelt tiesību aktu – Daļēja atcelšana – Nedalāmība – Nepieņemamība – Ārpuslīgumiskā atbildība – Iekļaušanas ierobežošana, attiecinot uz 18 mēnešus ilgu laikposmu un četrām kultūrām – Piesardzības princips – Samērīguma princips – Tiesības tikt uzklausītam – Vienlīdzīga attieksme – Pamatojums – Pilnvaru nepareiza izmantošana – Pietiekami būtisks tiesību normas, ar kurām privātpersonām piešķir tiesības, pārkāpums
1.                     Prasība atcelt tiesību aktu – Priekšmets – Daļēja atcelšana – Nosacījums – Apstrīdēto noteikumu atdalāmība – Objektīvs kritērijs – Direktīvas normas, kurās ir paredzēti nosacījumi vielas iekļaušanai Direktīvas 91/414 I pielikumā – Neatdalāmība – Nepieņemamība (EKL 230. pants; Padomes Direktīvas 91/414 I pielikums) (sal. 83.–88. punktu)
2.                     Prasība atcelt tiesību aktu – Spriedums, ar kuru tiek atcelts tiesību akts – Sekas – Tiesas noteiktās robežas – Piemērošana attiecībā uz nolēmumu, ar kuru tiek grozīts direktīvas pielikums (EKL 231. panta otrā daļa; Padomes Direktīvas 91/414 I pielikums) (sal. ar 93.–97. punktu)
3.                     Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Kopsavilkums par izvirzītajiem pamatiem – Prasības pieteikums, ar kuru lūdz atlīdzināt kaitējumu, ko radījusi Savienības iestāde – Minimālās prasības (EKL 288. panta otrā daļa; Tiesas statūtu 21. panta pirmā daļa un 53. panta pirmā daļa; Vispārējās tiesas Reglamenta 44. panta 1. punkta c) apakšpunkts) (sal. ar 111.–114. punktu)
4.                     Ārpuslīgumiskā atbildība – Nosacījumi – Prettiesiskums – Pietiekami būtisks Savienības tiesību pārkāpums – Savienības likumdevēja pieļauts pārkāpums cilvēku veselības vai vides jomā – Prasība par minētā Savienības likumdevēja plašās rīcības brīvības šajās jomās robežu acīmredzamu un būtisku neievērošanu (EKL 152. panta 1. punkts, 174. panta 1. un 2. punkts un 288. panta otrā daļa) (sal. ar 121.–126., 155.–157. un 267. punktu)
5.                     Lauksaimniecība – Tiesību aktu tuvināšana – Augu aizsardzības līdzekļu laišana tirgū – Direktīva 91/414 – Minēto līdzekļu aktīvo vielu iekļaušanas process šīs direktīvas I pielikumā – Zinātnisku neskaidrību attiecībā uz risku cilvēku veselībai pastāvēšanu vai apjomu esamība – Piesardzības principa piemērošana – Apjoms (EKL 152. panta 1. punkts un 174. panta 1. un 2. punkts; Padomes Direktīvas 91/414 5. panta 1. punkts un I pielikums) (sal. ar 131.–135. un 151.–154. punktu)
6.                     Sabiedrības veselība – Riska novērtējums – Piesardzības principa piemērošana – Apjoms – Riska un apdraudējuma jēdzieni – Riska līmeņa, kas tiek atzīts par sabiedrībai nepieņemamu, noteikšana – Atbilstīgajā tiesiskajā regulējumā norādītās Savienības iestādes kompetence (EKL 3. un 6. pants, 152. panta 1. punkts un 174. panta 1. un 2. punkts) (sal. ar136.–150. punktu)
7.                     Lauksaimniecība – Tiesību aktu tuvināšana – Augu aizsardzības līdzekļu laišana tirgū – Direktīva 91/414 – Minēto līdzekļu aktīvo vielu iekļaušanas process šīs direktīvas I pielikumā – Flusilazola iekļaušana – Iekļaušanas ierobežošana, attiecinot uz 18 mēnešus ilgu laikposmu un četrām kultūrām – Samērīguma, piesardzības un labas pārvaldības principu pārkāpums – Neesamība (Padomes Direktīvas 91/414 5. panta 1. un 4. punkts un I pielikums) (sal. ar 183., 193.–196., 213.–220., 224., 231., 239.–250., 280.–282. un 284. punktu)
8.                     Eiropas Savienības tiesības – Principi – Tiesības uz aizstāvību – Piemērošana saistībā ar jebkuru procesu, kurš uzsākts pret personu un kura rezultātā var tikt pieņemts šai personai nelabvēlīgs akts – Princips, kas ir jāievēro, pat neesot attiecīgo procedūru regulējošam tiesiskajam regulējumam – Piemērošanas joma (sal. ar 286., 287., 293. un 294. punktu)
9.                     Eiropas Savienības tiesības – Principi – Tiesiskās paļāvības aizsardzība –Apstākļi – Administrācijas sniegti precīzi solījumi (sal. ar 300.–302. punktu)
10.                     Lauksaimniecība – Tiesību aktu tuvināšana – Augu aizsardzības līdzekļu laišana tirgū – Direktīva 91/414 – Minēto līdzekļu aktīvo vielu iekļaušanas process šīs direktīvas I pielikumā – Flusilazola iekļaušana – Citas pārskatītās aktīvās vielas, kurām ir ticis piemērots labvēlīgāks režīms – Vienlīdzīgas attieksmes principa pārkāpums – Neesamība (Padomes Direktīvas 91/414 I pielikums) (sal. ar 310., 312., 316., 319., 321. un 326. punktu)
11.                     Iestāžu akti – Pamatojums – Pienākums – Piemērošanas joma – Pamats, kas saistīts ar pamatojuma neesamību vai nepietiekamību – Pamats saistībā ar pamatojuma neprecizitāti – Nošķiršana (sal. ar 328. punktu)
12.                     Prasība atcelt tiesību aktu – Pamati – Pilnvaru nepareiza izmantošana – Jēdziens (EKL 230. pants) (sal. ar 334. punktu)
Priekšmets
Pirmkārt, prasības atcelt Komisijas 2006. gada 11. decembra Direktīvu 2006/133/EK, ar ko groza Padomes Direktīvu 91/414/EEK, lai tajā iekļautu flusilazolu kā aktīvo vielu (OV L 349, 27. lpp.), ciktāl ar to tiek ierobežota flusilazola iekļaušana Direktīvas 91/414 I pielikumā, attiecinot to tikai uz četrām kultūrām un 18 mēnešus ilgu laikposmu, un, otrkārt, prasība par zaudējumu atlīdzību
Rezolutīvā daļa:
1)
prasību noraidīt;
2)
Du Pont de Nemours (France) SAS, Du Pont Portugal – Serviços, Sociedade Unipessoal Lda, Du Pont Ibérica SL, Du Pont de Nemours (Belgium) BVBA, Du Pont de Nemours Italiana Srl, Du Pont De Nemours (Nederland) BV, Du Pont de Nemours (Deutschland) GmbH, DuPont CZ s.r.o., DuPont Magyarország Kereskedelmi kft, DuPont Poland sp. z o.o., DuPont Romania Srl, DuPont (UK) Ltd, Dy‑Pont Agkro Ellas AE, DuPont International Operations SARL un DuPont Solutions (France) SAS sedz savus, kā arī atlīdzina Eiropas Komisijas tiesāšanās izdevumus gan pamattiesvedībā, gan pagaidu noregulējuma tiesvedībā;
3)
European Crop Protection Association (ECPA) sedz savus tiesāšanās izdevumus pati.